CELEX: 62009TJ0464
Language: bg
Date: 2011-05-12 00:00:00
Title: Решение на Общия съд (осми състав) от 12 май 2011 г. # Европейска комисия срещу New Acoustic Music Association и Anna Hildur Hildibrandsdottir. # Арбитражна клауза - Договор за финансова помощ, сключен в рамките на програма "Култура 2000" - Провеждане на дейността "European Music Roadwork" - Неизпълнение на договора - Възстановяване на част от размера на авансовото плащане - Частична недопустимост на иска - Неприсъствено производство - Правна помощ. # Дело T-464/09.

Решение на Общия съд (осми състав) от 12 май 2011 г. — Комисия/New Acoustic Music Association и Hildibrandsdottir
      (Дело T-464/09)
      „Арбитражна клауза — Договор за финансова помощ, сключен в рамките на програма „Култура 2000“ — Провеждане на дейността „European Music Roadwork“ — Неизпълнение на договора — Възстановяване на част от размера на авансовото плащане — Частична недопустимост на иска — Неприсъствено производство — Правна помощ“
      1.                     Производство — Сезиране на Общия съд на основание арбитражна клауза — Договор между Комисията и партньорство по правото на
            Англия и Уелс, без правосубектност — Иск на Комисията срещу партньорството като такова — Недопустимост на иска (член 238 ЕО)
            (вж. точки 50—53)
      2.                     Производство — Сезиране на Общия съд на основание арбитражна клауза — Договор между Комисията и партньорство за изпълнението
            на проект по рамковата програма „Култура 2000“ — Неизпълнение на задълженията по договора — Представяне на фактури, които
            не отговарят на условията — Възстановяване на надвнесената сума, заедно с лихвите за забава (член 238 ЕО) (вж. точки 58—71)
      Предмет
      
         
               Искане на Комисията на основание арбитражна клауза по смисъла на член 238 ЕО, с което тя цели да се осъдят New Acoustic Music
                  Association и г‑жа Hildibrandsdottir да ѝ възстановят част от размера на авансовото плащане, както и лихвите за забава, в
                  изпълнение на договор №º2003-1895/001 001 за провеждането на дейността „CLT2003/A1/GB 317 — European Music Roadwork“ в рамките
                  на програма „Култура 2000“, създадена с Решение 508/2000/ЕО на Европейския парламент и на Съвета от 14 февруари 2000 г. (ОВ
                  L 63, стр. 1)
               
            Диспозитив
      
         
                  1)
               
               
                  
               
               
                  	Искът е недопустим в частта му, насочена срещу New Acoustic Music Association.
               
            
         
                  2)
               
               
                  
               
               
                  	Осъжда г‑жа Anna Hildur Hildibrandsdottir да възстанови, в качеството си на член от партньорството New Acoustic Music Association,
                     на Европейската комисия сумата от 31 136,23 EUR, увеличена с лихва за забава от 7,70 % годишно, считано от 14 януари 2008 г.
                     до пълното погасяване на дълга. 
                  
               
            
         
                  3)
               
               
                  
               
               
                  	Осъжда г‑жа Hildibrandsdottir да заплати съдебните разноски. 
               
            
         
                  4)
               
               
                  
               
               
                  	Отхвърля искането за правна помощ на г‑жа Hildibrandsdottir.